«Անահիտ» ազգային կինոմրցանակ

**«Անահիտ» ազգային կինոմրցանակ**, պրոֆեսիոնալ կինոմրցանակ, որը շնորհվում է հայկական կինոարվեստում նշանակալի նվաճումների համար։ Մրցանակը սահմանվել է Հայկական ազգային կինոակադեմիայի կողմից։ Այն կրում է հին հայկական դիցարանում իմաստության, արվեստի և պտղաբերության դիցուհի Անահիտի անունը:

## Պատմություն
Մրցանակը սահմանվել է Հայկական ազգային կինոակադեմիայի կողմից՝ ազգային կինեմատոգրաֆիայի զարգացումը խթանելու և լավագույն ֆիլմերն ու դրանց ստեղծողներին արժևորելու նպատակով։

Առաջին հանդիսավոր մրցանակաբաշխությունը տեղի է ունեցել 2017 թվականին։

«Անահիտ» կինոմրցանակաբաշխությունն անցկացվում է երկու տարին մեկ անգամ։ Մրցույթին կարող են մասնակցել Հայաստանում արտադրված կամ Հայաստանի մասնակցությամբ համատեղ արտադրության ֆիլմերը՝ հայ կինեմատոգրաֆիստների զգալի ներգրավվածությամբ։

## Կազմակերպում
Մրցանակաբաշխությունը կազմակերպում է Հայկական ազգային կինոակադեմիան։

Հաղթողները որոշվում են Ակադեմիայի անդամների քվեարկությամբ։

Կինոակադեմիայի այն անդամները, որոնք առնչություն ունեն տվյալ ֆիլմի ստեղծմանը (որպես ռեժիսոր, դերասան, պրոդյուսեր և այլն), չեն կարող քվեարկել համապատասխան անվանակարգում։ Քվեների հաշվարկն իրականացվում է անկախ հաշվիչ հանձնաժողովի կողմից։ Քվեարկությունը գաղտնի է, իսկ արդյունքները պահվում են փակ ծրարներում՝ մինչև պաշտոնական մրցանակաբաշխությունը։

Քվեարկության արդյունքում յուրաքանչյուր անվանակարգում ձևավորվում է եզրափակիչ անցած եռյակը, այսպես կոչված «շորթ-լիստ», որը հրապարակվում է Կինոակադեմիայի սոցիալական ցանցերի հարթակներում և մամլո հաղորդագրության տեսքով ուղարկվում ԶԼՄ-ներին։

Յուրաքանչյուր անվանակարգում հաղթողի անունը մնում է գաղտնի՝ մինչև մրցանակների հանձնման հանդիսավոր արարողությունը և հրապարակվում է միայն մրցանակաբաշխության ժամանակ՝ բեմի վրա բացելով փակ ծրարը։

## Անվանակարգեր
«Անահիտ» մրցանակը շնորհվում է հետևյալ հիմնական անվանակարգերում․

# Լավագույն խաղարկային ֆիլմ
# Լավագույն ռեժիսորական աշխատանք
# Տղամարդու լավագույն դերակատարում
# Կնոջ լավագույն դերակատարում
# Լավագույն սցենար
# Լավագույն օպերատորական աշխատանք
# Ֆիլմի լավագույն երաժշտություն
# Լավագույն նկարչական ձևավորում
# Լավագույն հնչյունային ձևավորում
# Լավագույն վավերագրական ֆիլմ
# Լավագույն կարճամետրաժ ֆիլմ
# Լավագույն անիմացիոն ֆիլմ

Բացի այդ, հանձնվում է **Հատուկ մրցանակ՝ ազգային կինոարտադրության զարգացման գործում նշանակալի ավանդի համար**, որը շնորհվում է Կինոակադեմիայի անդամների որոշմամբ։

## Մասնակցության կարգ
մինի|Մրցանակ «Անահիտ»
Մրցույթին կարող են մասնակցել այն ֆիլմերը, որոնք ավարտվել են մրցանակաբաշխության տարեթվին նախորդող երկու տարվա ընթացքում և ունեցել են առնվազն մեկ հրապարակային ցուցադրում (վարձույթում, փառատոնում կամ առցանց հարթակներում)։ Համատեղ արտադրության դեպքում պահանջվում է հայ կինոգործիչների էական ներգրավվածություն՝ ռեժիսուրայի, սցենարի, պրոդյուսինգի և այլ կարևոր ստեղծագործական դիրքերում։

## Մրցանակակիրներ
### 2017

# Լավագույն խաղարկային ֆիլմ – «Կյանք ու կռիվ» (ռեժ․՝ Մհեր Մկրտչյան, պրոդյուսերներ՝ Ռուբեն Ջաղինյան, Կարեն Ղազարյան)
# Լավագույն ռեժիսորական աշխատանք - Հարություն Խաչատրյան (Փակուղի)
# Տղամարդու լավագույն դերակատարում – Սամվել Թադևոսյան ( Կյանք ու կռիվ)
# Կնոջ լավագույն դերակատարում – Յանա Դրուզ ( 28։24 )
# Լավագույն սցենար - Միքայել Ստամբոլցյան, Հարություն Խաչատրյան (Փակուղի)
# Լավագույն օպերատորական աշխատանք – Վահագն Տեր–Հակոբյան ( Կյանք ու կռիվ)
# Ֆիլմի լավագույն երաժշտություն – Վահագն Հայրապետյան ( Բարի լույս )    
# Լավագույն նկարչական ձևավորում- Միքայել Անտոնյան, Վարդան Սեդրակյան (28։24 )                             
# Լավագույն հնչյունային ձևավորում  - չի շնորհվել
# Լավագույն վավերագրական ֆիլմ – «Փակուղի» (ռեժ․՝ Հարություն Խաչատրյան) 
# Լավագույն կարճամետրաժ ֆիլմ -«Սիմոնի ճամփան» (ռեժ․՝ Էդգար Բաղդասարյան)
# Լավագույն անիմացիոն ֆիլմ – «Մշո Գեղեն» (ռեժ․՝ Արմինե Հարությունյան)

### 2019

# Լավագույն խաղարկային ֆիլմ – «Էրկեն կիշեր» (ռեժ.՝ Էդգար Բաղդասարյան, պրոդյուսերներ՝ Էդգար Բաղդասարյան, Կարինե Սիմոնյան, Կարեն Ղազարյան)
# Լավագույն ռեժիսորական աշխատանք - Էդգար Բաղդասարյան (Էրկեն կիշեր)
# Տղամարդու լավագույն դերակատարում – Լեռնիկ Հարությունյան (Սպիտակ)
# Կնոջ լավագույն դերակատարում – Նարինե Գրիգորյան (Եվա)
# Լավագույն սցենար - Էդգար Բաղդասարյան ( Էրկեն կիշեր)
# Լավագույն օպերատորական աշխատանք – Սուրեն Թադևոսյան ( Էրկեն կիշեր)
# Ֆիլմի լավագույն երաժշտություն  – Սերժ Թանկյան ( Սպիտակ )
# Լավագույն նկարչական ձևավորում – Տիգրան Առաքելյան, Սեդրակ Վելիկոդնի (Էրկեն կիշեր)
# Լավագույն հնչյունային ձևավորում  - Արման Ավետիսյան, Տիգրան Կուզիկյան (Էրկեն կիշեր)
# Լավագույն վավերագրական ֆիլմ - «Քամու հետ» (ռեժ․՝ Արթուր Սահակյան)
# Լավագույն կարճամետրաժ ֆիլմ – «Իմ Նոր Տարին» (ռեժ․՝ Արուսյակ Սիմոնյան)
# Լավագույն անիմացիոն ֆիլմ - չի շնորհվել 

Հատուկ մրցանակ՝ ազգային կինոարտադրության զարգացման գործում նշանակալի ավանդի համար,  կոմպոզիտոր Տիգրան Մանսուրյան

### 2022

# Լավագույն խաղարկային ֆիլմ – «Երբ որ քամին հանդարտվի» (ռեժ․՝ Նորա Մարտիրոսյան, պրոդյուսերեներ՝ Անի Որսկանյան, Ջուլի Փարատյան, Անաբել Նեզրի)
# Լավագույն ռեժիսորական աշխատանք - Նորա Մարտիրոսյան (Երբ որ քամին հանդարտվի)      
# Տղամարդու լավագույն դերակատարում - Դավիթ Հակոբյան (Երբ որ քամին հանդարտվի)
# Կնոջ լավագույն դերակատարում - Լիլի Էլբակյան ( Չնչիկ )
# Լավագույն սցենար - Նորա Մարտիրոսյան (Երբ որ քամին հանդարտվի)
# Լավագույն օպերատորական աշխատանք  - Հայկ Կիրակոսյան ( Չնչիկ )
# Ֆիլմի լավագույն երաժշտություն -  Անդրանիկ Բերբերյան ( Սողոմոնի երգերը )
# Լավագույն նկարչական ձևավորում  - Սևակն Բաղդասարյան, Յուրգիտա Գերդվիլայտե (Դրախտի դարպասը)
# Լավագույն հնչյունային ձևավորում  -  Էդգար Հակոբյան, Մարիուս Բլազիս (Դրախտի դարպասը)
# Լավագույն վավերագրական ֆիլմ  - «Կանանց գյուղը»  ( ռեժ․՝ Թամարա Ստեփանյան) 
# Լավագույն կարճամետրաժ  ֆիլմ - «Նոր տարվա գոճի» ( ռեժ․՝ Ալեքսանդր Բաղդասարյան) 
# Լավագույն անիմացիոն ֆիլմ – «Կաֆկայի երազը» ( ռեժ․՝ Դավիթ  Բաբայան)  

Հատուկ մրցանակ՝ ազգային կինոարտադրության զարգացման գործում նշանակալի ավանդի համար,  դերասան Գուժ Մանուկյան

### 2024

# Լավագույն խաղարկային ֆիլմ - «Ամերիկացի» ( ռեժ․՝ Մայքլ Գյուրջյան, պրոդյուսեր՝ Արման Նշանյան) 
# Լավագույն ռեժիսորական աշխատանք -  էդգար Բաղդասարյան ( Յաշան ու Լեոնիդ Բրեժնևը )
# Տղամարդու լավագույն դերակատարում - Մայիս Սարգսյան  ( Յաշան ու Լեոնիդ Բրեժնևը )
# Կնոջ լավագույն դերակատարում - Նարինե Գրիգորյան (Ամերիկացի)      
# Լավագույն սցենար - էդգար Բաղդասարյան  (Յաշան ու Լեոնիդ Բրեժնևը )
# Լավագույն օպերատորական աշխատանք -  Սուրեն Թադևոսյան ( Յաշան ու Լեոնիդ Բրեժնևը )
# Ֆիլմի լավագույն երաժշտություն - Անդրանիկ Բերբերյան (Ամերիկացի)
# Լավագույն նկարչական ձևավորում -  Ներսես Սեդրակյան և  Ավետ Տոնոյանց (Ամերիկացի)
# Լավագույն հնչյունային ձևավորում - Տիգրան Կուզիկյան ( Յաշան ու Լեոնիդ Բրեժնևը)
# Լավագույն վավերագրական ֆիլմ - «Արշալույսի լուսաբացը» ( ռեժ․՝ Իննա Սահակյան)
# Լավագույն կարճամետրաժ ֆիլմ - «250 կմ»  (ռեժ․՝ Հասմիկ Մովսիսյան)
# Լավագույն անիմացիոն ֆիլմ  - «Թռչող տերևների երգը» ( ռեժ․՝ Արմինե Անդա) 

Հատուկ մրցանակ՝ կինոարտադրության զարգացման գործում նշանակալի ավանդի համար, կոմպոզիտոր Ռոբերտ Ամիրխանյան

## Ծանոթագրություններ

Կատեգորիա:2017 հիմնադրումներ Հայաստանում
Կատեգորիա:Կինոմրցանակներ